Huishulp kom op vrou se lyk afArgieffoto: SAPD/Facebook Kapt. Johannes Motsiri, woordvoerder van die polisie, het gesê die huishulp het omstreeks 10:00 vir werk aangemeld by die huis in Flora Gardens. Sy het opgemerk dat die veiligheidshek oopgeforseer is en toe haar werkgewer se liggaam in die huis aangetref. Volgens Motsiri was twee van die vrou se vingers afgesny. Daar was egter geen tekens aan die liggaam wat aangedui het wat die oorsaak van haar dood is nie. Motsiri kon nie onmiddellik bevestig of iets uit die huis gesteel is nie en het gesê dié moontlikheid word nog deur die polisie ondersoek. Hy het bevestig dat die vrou alleen gebly het. ‘n Saak van moord word ondersoek. Die naam van die oorledene is aan Maroela Media bekend, maar word op versoek van die polisie weerhou.